kardosdrur/scandi-wiki huggingface dataset:
Charles Périn

Charles Henri Xavier Périn (født 29. august 1815 i Mons, død 4. april 1905) var en belgisk nationaløkonom.

Périn var i årene 1844—81 professor ved Universitetet i Louvain. Hans skrifter omhandler for en større del, fra et udpræget katolsk standpunkt, forholdet mellem religion og økonomi med genoprettelsen af det middelalderlige patronats- og korporationsforhold som tendens. Trods sine indrømmelser til en kristelig-social reformpolitik, baseret på broderskabs- og solidaritetsfølelse, var han en udpræget reaktionær ånd. Hans vigtigste værker er De la richesse dans les sociétés chrétiennes (2 bind, 1861), Les lois de la société chrétienne (2 bind, 1875) og Les doctrines économiques depuis un siècle (1880), alle blandt andet oversatte til tysk. Périns skrift Le patron, ses fonctions, ses dévoirs (1886) er det med størst autoritet formulerede program for den socialøkonomiske 
skole, der mener, at arbejderspørgsmålet løses ved, at arbejdsherrerne faderlig velmenende tager sig af deres undergivne, idet begge parter foreholdes at rette sig efter kirkens bud.

Kilder  
 

Økonomer
Professorer fra Belgien
Faglitterære forfattere fra Belgien
Fransksprogede forfattere
Alphonse Périn

Alphonse Henri Périn (født 12. maj 1798 i Reims, død 6. oktober 1874 i Paris) var en fransk maler

Périn, der var elev af Guérin, modtog i Rom stærke indtryk fra Nazarenerskolen. Dette præger også hans kunst. Hans hovedværk er vægmalerierne i Notre Dame de Lorette i Paris; andre arbejder findes i katedralen i Fréjus; endvidere portrætter, genrebilleder, landskaber, raderinger.

Kilder 
 

Malere fra Frankrig
Historiemalere
Portrætmalere
Landskabsmalere
Franskmænd i 1800-tallet
Personer fra Reims
Lorenzo Perosi

Lorenzo Perosi (født 21. december 1872 i Tortona ved Venedig, død 12. oktober 1956) var en italiensk komponist. 

Perosi helligede sig til den gejstlige stand og blev abbed, men samtidig studerede han ivrig musik, dels i Milanos Konservatorium, dels under Haberl i Regensburg, og i 1897 debuterede den unge gejstlige i Milano med en oratorietrilogi: Markus Passion, Christi Forklarelse og Lazarus’ Opvækkelse og gjorde dermed en sådan opsigt, at han året efter kaldtes til dirigent for det Sixtinske Kapels kor i Rom. Hans oratorier opførtes endvidere i Paris og rundt om i Tyskland og Østrig, til dels under hans egen ledelse, således i Wien. Dommen om hans værker, hvori tilstræbes en fornyelse af gammel kirkestil (Palestrina, J.S. Bach) ved hjælp af moderne udtryksmidler (Wagner), er dog uden for Italien faldet mindre gunstig ud end i hans hjemland. Han har endvidere komponeret en række oratorier, et requiem, flere messer, nogle instrumentalværker og orgelværker. Sindssyge afbrød hans musikergerning; i 1923 tog han, efter sigende atter helbredt, ophold i London.

Som dirigent af det sixtinske kapelkor fik Perosi overtalt pave Leo 13. til ikke at tage flere kastratsangere ind. Perosi kaldte dem "abnorme mænd". Det var derfor overraskende, at netop Perosi holdt messen ved Alessandro Moreschis begravelse.

Noter

Eksterne henvisninger 
 

Komponister fra Italien
Italienere i 1800-tallet
Italienere i 1900-tallet
Louis-Luc Loiseau de Persuis

Louis-Luc Loiseau de Persuis (født 4. juli 1769 i Metz, død 20. december 1819 i Paris) var en fransk musiker.

Loiseau de Persuis var oprindelig violinlærer i Avignon, men kom 1787 til Paris, gjorde sig der bekendt som komponist af et oratorium og kom ind i den store operas orkester; i 1810 blev han chef for dette orkester og 1817 drektør for operaen, i hvilken egenskab han udfoldede 
en meget fortjenstfuld virksomhed. En tid lang var Loiseau de Persuis også lærer ved konservatoriet. Loiseau de Persuis har dels alene, dels i forening med andre, som Lesueur, skrevet en del operaer og balletter, men hans betydning som komponist var ikke stor.

Kilder

Eksterne henvisning 

 Værker og optrædener på CESAR 
 Paul E. Bierley, William H. Rehrig: The heritage encyclopedia of band music : composers and their music, Westerville, Ohio: Integrity Press, 1991,  
 Spire Pitou: The Paris opera. An encyclopedia of operas, ballets, composers, and performers; rococo and romantic, 1715-1815, Westport, Connecticut: Greenwood Press, 1985 
 Personmyndighed for Persuis på BnF 
 David Chaillou: Napoléon et l'Opéra : La politique sur la scène, 1810–1815, Paris: Éditions Fayard, 2004. s. 542,  
 Jean Gourret, André Chabaud (préf.): Ces hommes qui ont fait l’Opéra, Paris: Editions Albatros, 1984, s. 296 
 Jean-Julien Barbé, René Delaunay: Dictionnaire des musiciens de la Moselle, Metz: Impr. du "Messin", 1929, s. 206  
 Constant Pierre: Le Conservatoire national de musique et de déclamation, historiske dokumenter indsamlet eller restaureret af C. Pierre, Imprimerie nationale, Paris, 1900. s. 1031  
 Françoise Lesure, Marie-Noëlle Collette, Joël-Marie Fauquet, Adélaïde de Place, Anne Randier, Nicole Wild: La musique à Paris en 1830-1831, Paris: Bibliothèque nationale, 1983, s. 418,   
 Joachim Toeche-Mittler: Armeemärsche, 1. Teil - Eine historische Plauderei zwischen Regimentsmusiken und Trompeterkorps rund um die deutsche Marschmusik, 2. Auflage, Neckargmünd, Kurt Vowinckel Verlag, s. 213 
 Joachim Toeche-Mittler: Armeemärsche, 2. Teil - Sammlung und Dokumentation, 2. udgave, Neckargmünd, Kurt Vowinckel Verlag, 1977, s. 161 
 Joachim Toeche-Mittler: Armeemärsche, 3. Teil - die Geschichte unserer Marschmusik, 2. udgave, Neckargmünd, Kurt Vowinckel Verlag, 1977. 

Komponister fra Frankrig
Klassiske komponister
Violinister fra Frankrig
Klassiske violinister
Dirigenter fra Frankrig
Musikpædagoger
Franskmænd i 1700-tallet
Franskmænd i 1800-tallet
Personer fra Metz
Miami River

Miami River er en flod i den amerikanske stat Florida, der løber gennem Everglades National Park og byen Miami.

Den 8,9 km lange flod flyder fra endepunktet i Miami Canal til Biscayne Bay.

Eksterne henvisninger 

Vandløb i Florida
René Skovdahl

René Skovdahl (født 2. februar 1970) er en dansk fodboldtræner, der er træner for Brattvåg IL.

René Skovdahl er søn af Ebbe Skovdahl.

Karriere 
Han arbejdede fra 1998 og frem til 2011 i forskellige stillinger i Brøndby IF. Siden blev han assistent for Ole Gunnar Solskjær i først Molde FK og siden Cardiff City F.C.. 

I 2016 blev han ny cheftræner for Hønefoss BK. Denne post besad han et halvt år, inden han drog til Israel for at blive assistenttræner for René Meulensteen i Maccabi Haifa F.C.

I juni 2017 blev han ny cheftræner for FC Roskilde i 1. Division. Efter en dårlig start på sæsonen med blot otte point i ni kampe blev Skodahl fyret i september 2017.

I januar 2019 blev han træner for den norske klub Brattvåg IL.

Referencer

Eksterne henvisninger 
 

Fodboldtrænere fra Danmark
Fodboldtrænere fra FC Roskilde
Haderup Å

Haderup Å er en  omkring seks kilometer lang stærkt slynget å, der opstår ved sammenløbet af Feldborg Bæk og Stavlund Å,  tre kilometer syd for Haderup i Herning Kommune. Åen er det største tilløb til  Karup Å, som den løber til ved Hagebro, cirka to kilometer nord for byen Haderup, nær primærrute 16 omkring lidt over 20 kilometer øst for Holstebro.

Fredning
Et område på  65 hektar langs Haderup Å blev fredet i 1982. Det er en cirka 2,5 kilometer lang strækning syd for Haderup, hvor fredningen skal sikre de landskabelige værdier på begge sider af åen. Fredningen  ligger midt i den store flade Karup Hedeslette. Ved Haderup Å ligger sammenblæste klitlandskaber, der i dag er tilgroede, med egekrat. Dele af åen har været rettet ud, men siden fredningen har Haderup Å fået flere af sine slyngninger genskabt. Den nederste del af åen, lige før udløbet i Karup Å er en del af Natura 2000-område nr. 40 Karup Å, Kongenshus og Hessellund Heder.

Referencer

Eksterne henvisninger 
 Om fredningen på fredninger.dk

Vandløb i Herning Kommune

Lokaliteter i Herning Kommune
Fredede arealer i Danmark
Dansk-Islandsk Forbundslov af 1918

Den dansk-islandske unionslov af 1. december 1918 var en aftale underskrevet af Island og Danmark, som anerkendte Island som en fuldt suveræn stat, Kongeriget Island, frit knyttet til Danmark ved en personalunion med den danske konge som statsoverhoved. Island fik sit eget flag, erklærede sin neutralitet og bad Danmark om at repræsentere sine udenrigs– og forsvarsinteresser. Loven skulle revurderes i 1940 og kunne tilbagekaldes tre år senere, hvis der ikke var blevet opnået enighed.

Baggrund 
Mens nogle få fremtrædende islændinge, som fx Benedikt Sveinsson (den yngre), også ønskede at ophæve personalunionen med den danske konge, forfulgte islændingerne ikke dette mål med iver. Det var underforstået, at den danske konge ikke ville bruge de vetobeføjelser, der blev givet ham i henhold til Unionsloven, og ligeledes anså islændingene det risikabelt at blive fuldt uafhængige som en lille stat, og det blev anset usandsynligt, at danskerne og den danske konge ville give sit samtykke til den fulde ophævelse af forbindelsen med Island.

Historiker Gunnar Karlsson argumenterer for, at Danmark var villig til at give Island suverænitet af to grunde: For det første var selvbestemmelsen af folkeslag blevet vigtig i slutningen af 1. verdenskrig. For det andet havde Island vist, at det var i stand til at styre sine egne anliggender (begyndende med hjemmestyret i 1904) og forholdet til andre stater (under 1. verdenskrig, da Island var afskåret fra Danmark).

Gennemførelse 

Loven blev vedtaget ved en folkeafstemning i 1918 med et klart flertal for (90,9% af de afgivne stemmer), dog kun med en valgdeltagelse på 43,8%.

Loven bestemte, at Island blev en suveræn og fri stat i en kongelig personalunion med Danmark. Danmark skulle repræsentere Island i udenlandske anliggender, og statsborgerskabet skulle være gensidigt mellem de to stater.

Loven fastslog, at Danmarks højesteret ligeledes skulle fungere som Islands højesteret, indtil islændingene var enige om at tage retssager i deres hænder. Islands højesteret blev grundlagt to år senere i 1920.

Oprettelsen af Republikken 

Den 17. juni 1944 ophævede Island ved en ny folkeafstemning forbindelse med Danmark under besættelsen af Nazi-Tyskland, mens øen selv var besat af de væbnede styrker fra USA, Det Forenede Kongerige og Canada, ved at afvikle personalunionen med den danske konge og erklærede sig selv en republik.

Den danske Grundlov af 1953 indeholder en bestemmelse (§ 87), hvorefter "Islandske statsborgere, der i medfør af loven om ophævelse af dansk-islandsk forbundslov m.m. nyder lige ret med danske statsborgere, bevarer de i grundloven hjemlede rettigheder, der er knyttede til dansk indfødsret".

Noter

Litteratur 

 Fullveldisviðurkenningin 1918 var engin gjöf; grein í Morgunblaðinu 1939 
 
Islands historie
Etableret i 1918
Ophørt i 1944
Personalunioner
Nicklas Søderberg Lundstrøm

Nicklas Søderberg Lundstrøm (født 15. marts 1986 i København) er en dansk skuespiller, uddannet ved Odense skuespillerskole i 2014. Kendt for sine roller i bl.a. Supervoksen (2006), Needle Boy (2016), S, P eller K (2009) og tv-serien Sommer (2008) samt filmen En frygtelig kvinde (2017).

Filmografi

Film

Tv-serier

Teater 
 2009 Tybalt i ”Romeo og Julius”. Instruktør: Signe Myndborg
 2012 Bertel i “Jul i Gammelby” Instruktør: Mogens Pedersen. Folketeateret
 2013 Buddy “Keno” Walch og ensemble i “Det bare mænd” Instruktør: Kim Bjarke. Odense teater
 2013 “Candyman” – frit efter filmen “Hard Candy”. Medvirkende: Betina Nydal og Nicklas Søderberg Lundstrøm. Konsulent: Anders G. Koch. Teater Momentum
 2013 Diverse roller i ”Love and Information”. Instruktør: Anders Lundorph. Odense Teater og Folketeatret (Præsentationsforestilling)
 2014 Fyrst Orsino i ”Helligetrekongers Aften”. Instruktør: Jacob Schjødt. Teater Momentum og Det Kgl. Teater (Afgangsforestillimg)
 2014-2015 Nicodemus i ”Skammerens Datter”. Instruktør: Jacob Schjødt. Odense Teater
 2015 Kay i “Snedronningen” Instruktør: Geir Sveaass, Århus Teater
 2016-2017 Fast ensemble på Teater Momentum Kunstnerisk leder og Instruktør: Henrik Grimbäck

Eksterne henvisninger 
 

Skuespillere fra Danmark
Personer fra København
Tetravalens

Tetravalens betyder at et kemisk element har mulighed for at sætte sig sammen med 4 andre atomer.

Kemisk binding
Kemiske egenskaber
Mbah Gotho

Mbah Gotho var verdens ældste person (1870-2017). Han blev cirka 147 år, hvilket gør ham til den længstlevende person nogensinde, men det er dog ikke officielt.
Mbah planlage sin begravelse allerede i 1992, hvor han var 122 år. Mbah Gotho var fra Indonesien.

Referencer 

Ældste mennesker i nyere tid
Personer fra Indonesien
USS Fitzgerald

USS Fitzgerald (DDG-62) er en destroyer i USA's flåde. Skibet tilhører Arleigh Burke-klassen. Natten til den 17. juni 2017 kolliderede destroyeren med det filippinske containerskib ACX Crystal sydøst for Yokosuka i Japan.

Referencer

Eksterne henvisninger 

Destroyere
Sænk kun dit hoved, du blomst

Sænk kun dit hoved, du blomst er en dansk sang med tekst af Johannes Jørgensen og musik af Carl Nielsen.

Tilblivelse 
Sangen kom i stand i forbindelse med Nielsens og Jørgensens samarbejde om kantaten Søvnen i 1903.
Jørgensen sendte fire tekster til Nielsen som forslag, hvor en af dem var Sænk kun dit Hoved, du Blomst.
Nielsen fandt at teksterne ikke passede som kantate, men i stedet som sange. 
Han forklarede i et brev til Jørgensen:

Tekst  
Jørgensens tekst er på tre strofer hver med fire verselinjer.
Rimskemaet er abcb.
Der er tale om en aftensang, hvor der bliver set frem til nattens komme: "natten, den milde, den tyste, / kommer".
Teksten former sig som en henvendelse til en blomst via første verselinjes "du blomst".
Flere af tekstens udsagnsord står i bydemåde: sænk, bøj, vent og sov. 
Sangens tekst er under ophavsret indtil 2027.

Musik  
Nielsens første version af sangen, en udgave for sang og klaver, er dateret 8. december 1903.
Der eksisterer også en version for sang og orkester fra Nielsens hånd.

Melodien er usædvanlig der gør den svær at synge. 
Den benyttes derfor til optagelsesprøver for sangere.
Phillip Faber bemærker at den savner en egentlig toneart.

Udgivelser  
Nielsens musik udkom i december 1907 i det ene af to små hæfter der bar titlen Strofiske Sange.
I denne samling forekommer også Jens Vejmand.

Sangen er nummer 581 i Højskolesangbogens 19. udgave.
nummer 581

Opførelser og indspilninger 
Tidlige opførelser af sangen var den 12. marts 1907 i Odd Fellow Palæet ved Margrethe L.C. Nielsens debutkoncert hvor hun var akkompagneret af pianisten Henrik Knudsen.
Senere samme år den 30. november sang Johanne Krarup-Hansen sangen samme sted.
Sangen er blandt andre indsunget af Københavns Drengekor, 
Kurt Westi
og Inger Dam-Jensen.
Kaare Norge har indspillet en version for guitar udgivet 2015.
En anden instrumentaludgave udgivet samme år er pianisten Aaron Parks og tenorsaxofonisten Christian Vuusts jazzede version fra albummet Storytelling.

John Høybye har arrangeret værket for kor.
Denne version er indspillet af DR Vokalensemblet.

Henvisninger 

Sange af Carl Nielsen
Aftensange
Ting Jellinge Kirke

Ting Jellinge Kirke ligger i Ting Jellinge Sogn, Næstved Provsti, Roskilde Stift i Næstved Kommune.

Eksterne henvisninger 
 
  Ting Jellinge Kirke
 
 
 Tingjellinge Kirke hos KortTilKirken.dk

Kirker i Næstved Kommune
Kirker i Roskilde Stift
Amt Torgelow-Ferdinandshof

Amt Torgelow-Ferdinandshof blev oprettet 1. januar 2005 af det tidligere amt Ferdinandshof og den tidligere amtsfrie by Torgelow. Amt Torgelow-Ferdinandshof består af seks kommuner og byen Torgelow, hvor amtsforvaltningen ligger. Amtet ligger i den sydlige del af Landkreis Vorpommern-Greifswald i den tyske delstat Mecklenburg-Vorpommern og grænser med sydspidsen til delstaten Brandenburg.

1. januar 2011 blev den tidligere selvstændige kommune Wietstock indlemmet i Altwigshagen. 25. maj 2014 blev kommunen Heinrichsruh og den tidligere til Amt Am Stettiner Haff-hørende kommune Torgelow-Holländerei indlemmet i Torgelow.

Kommuner i amtet 
 Altwigshagen med Borckenfriede, Charlottenhorst, Demnitz, Finkenbrück og Wietstock
 Ferdinandshof med Aschersleben, Blumenthal, Louisenhof und Sprengersfelde
 Hammer a. d. Uecker med Liepe og Försterei Ausbau
 Heinrichswalde
 Rothemühl
 Stadt Torgelow med Drögeheide, Heinrichsruh, Müggenburg, Müggenburger Teerofen, Spechtberg og Torgelow-Holländerei
 Wilhelmsburg med Eichhof, Eichhof Siedlung, Fleethof, Friedrichshagen, Grünhof, Johannisberg, Mariawerth, Mittagsberg og Mühlenhof

 

 
Landkreis Vorpommern-Greifswald
Nikolaj Ivanov

Nikolaj Ivanov henviser til blandt andre:

 Nikolaj Kuzmitj Ivanov (1810–1880) – russisk operasanger
 Nikolaj Iudovitj Ivanov (1851–1919) – russisk officer og kontrarevolutionær
 Nikolaj Petrovitj Ivanov (født 1949) – sovjetisk olympisk roer
 Nikolaj Vladimirovitj Ivanov (født 1964) – russisk fodboldsdommer
Two Years at Sea

Two Years at Sea er en dokumentarfilm af Ben Rivers  handler om en mand der lever ude i skoven, han har et hus og en campingvogn og en kat. Skuespilleren er Jake Williams.

Eksterne henvisninger 
 Two years at sea

Britiske film fra 2011
Dokumentarfilm fra Storbritannien
EM i fodbold for kvinder 2017 - Gruppe B

Gruppe B ved EM i fodbold for kvinder 2017 består af  Tyskland, Italien, Ruslad og Sverige. Kampene spilles fra den 17. til den 25. juli 2017.

Hold

Stillingen

Kampe
Alle angivne tider er lokale (UTC+2).

Italien vs Rusland

Tyskland vs Sverige

Sverige vs Rusland

Tyskland vs Italien

Rusland vs Tyskland

Sverige vs Italien

Referencer

Eksterne henvisninger
Officiel hjemmeside

Gruppe B
EM i fodbold for kvinder 2017 - Gruppe C

Gruppe C ved EM i fodbold for kvinder 2017 består af Østrig, Frankrig, Island og Schweiz. Kampene spilles fra den 18. til den 26. juli 2017.

Hold

Stillingen

I kvartfinaler:
Vinderen af gruppe C går videre for at spille mod toerne fra Gruppe D.
Toerne fra gruppe C går videre for at spille mod vinderen af Gruppe D.

Kampe
Alle angivne tider er lokale (UTC+2).

Østrig vs Schweiz

Frankrig vs Island

Island vs Schweiz

Frankrig vs Østrig

Island vs Østrig

Schweiz vs Frankrig

Referencer

Eksterne henvisninger
Officiel hjemmeside

Gruppe C
Hvem myrdede Harry

The Trouble With Harry (dansk: Hvem Myrdede Harry) fra 1955 er en alternativ Hitchcock film, hvor komikken spiller en større rolle end spændingen som Hitchcock normalt begår sig med. Ikke nok med at det også var en af Hitchcocks egen personlige favoritter, debuterede en ung Shirley MacLaine også.

Eksterne henvisninger 
 

Film instrueret af Alfred Hitchcock
Amerikanske film fra 1955
Film baseret på bøger
Komediefilm fra USA
EM i fodbold for kvinder 2017 - Gruppe D

Gruppe D ved EM i fodbold for kvinder 2017 består af England, Portugal, Skotland og Spanien. Kampene spilles fra den 19 til den 27. juli 2017.

Hold

Stillingen

Kampe
Alle angivne tider er lokale (UTC+2).

Spanien vs Portugal

England vs Skotland

Skotland vs Portugal

England vs Spanien

Portugal vs England

Skotland vs Spanien

Referencer

Eksterne henvisninger
Officiel hjemmeside

Gruppe D
Mørk busklærke

Mørk busklærke (Pinarocorys nigricans) er en spurvefugl, der lever i det sydlige Centralafrika.

Noter 
  Avibase - the world bird database

Eksterne henvisninger 

Lærker
Fugle fra Centralafrika
Baby Blue

Baby Blue er det 18. studiealbum af den danske sangerinde Sanne Salomonsen, der udkom den 19. maj 2017 på Mermaid Records.

Baby Blue modtog flest negative anmeldelser. Anmelderne mente at albummet var for kliché-fyldt i sit forsøg på at lyde som poprock fra 1980'erne, især på de rock- og blues-orinterede sange; men fremhævede albummets mere nedtonede, ballade-prægede sange. Albummet debuterede på tiendepladsen på hitlisten, og tilbragte kun én uge i top 40.

Anmeldelser 
Ekstra Bladets anmelder Thomas Treo gav Baby Blue tre ud af seks stjerner. Han skrev at balladerne var mest vellykkede og mente at Sanne Salomonsen "er både troværdig og værdig, når hun ser tilværelsen i øjnene i intime rammer", og kaldte albummets rockede sange for "postulerede". Mads Hendrich fra Berlingske gav albummet to ud af seks stjerner. Han kritiserede produktionen for at være "generelt uspændende og helt uden bid", men fremhævede albummets "mere nedtonede og eftertænksomme sange" som "Livets træ" og "Farvel til blues".

Anmelderen fra BT, Steffen Jungersen, gav ligeledes Baby Blue to ud af seks stjerner. Han skrev at størstedelen af sangene lød som "gennemsnitligt efterslæb fra den firser ”danskrock”, Salomonsen ofte har haft så svært ved at undslippe", men roste albummets "afdæmpede sange". Jan Opstrup Poulsen fra Gaffa sammenlignede albummet med Where Blue Begins (1991) med dens "mere uslebne rocktone". Han gav Baby Blue to ud af seks stjerner, og skrev at han savnede nærvær fra Sanne Salomonsen: "Det virker som, at Sanne Salomonsen er tilskueren, og man savner hendes vokals sårbarhed, der altid har været sangerindens stærkeste kort."

Spor 

Notes
  betegner dansk oversættelse

Hitliste

Kilder

Eksterne henvisninger 
 

Album fra 2017
Sanne Salomonsen-album
Bedre tider

Bedre tider er det 12. studiealbum af den danske sangerinde Lis Sørensen, der udkom den 3. marts 2017 på Sony Music. Om albummet har Lis Sørensen udtalt: "Jeg har været meget på landevejen de seneste år, og der kommer man helt ind i maskinrummet på de sange, som fungerer godt. Man finder et groove og en grund-feeling og får dermed en klar respons fra publikum. Det har jeg taget udgangspunkt i. Drivkraften har klart været at skabe 10 sange, som jeg vil nyde at slippe løs til koncerterne".

Thomas Treo fra Ekstra Bladet gav albummet fire ud af seks stjerner, og skrev at Lis Sørensen "fremstår oprigtigt nærværende i en stribe meningsfulde kærlighedssange, og på klædelig vis forsøger hun aldrig at løbe fra sin alder."

Spor

Hitliste

Kilder

Eksterne henvisninger

Album fra 2017
Lis Sørensen-album
Princess Ai

er en mangaserie i tre bind, skrevet af den amerikanske rockstjerne Courtney Love og musikeren DJ Milky og tegnet af de japanske mangaka Ai Yazawa og Misaho Kujiradou.

Serien handler om Ai, der vågner op med hukommelsestab i London, og hendes eneste spor til hendes fortid er en hjerteformet æske. Ai er ikke kun hovedpersonens navn, men også tegnerens fornavn - vigtigere er det nok, at ai er det japanske ord for kærlighed, ligesom Courtney Loves efternavn betyder kærlighed. Ai er så at sige Loves fantasy alter ego. Courtney Loves afdøde mand, Kurt Cobain, var forsanger i rockbandet Nirvana; et af deres største hit hed Heart-shaped box, hjerteformet æske.

Forlagets resume af serien 
Prinsesse Ai vågner en dag midt i Tokyo med hukommelsestab. Langsomt får hun dele af sin hukommelse igen og finder ud af, at hun er prinsesse fra Ai-land. Landet trues af kaos og en ødelæggende revolution, og hun er kommet til Jorden for at finde en måde at redde Ai-land på. Men Ai må først finde ud af at overleve på Jorden. Hendes musikalske talent skaffer hende arbejde som sangerinde, og hun får lov at bo hos Kent, en ung mand, som hun føler sig stærkt knyttet til. Da furien Tess, en hævnende engel, dukker op, finder Ai ud af, at hun har mægtige fjender og derfor har brug for beskyttelse. Så da en agent fra et magtfuldt talentspejderbureau tilbyder at gøre hende til superstjerne og give hende beskyttelse, tager hun imod tilbuddet.

Men hendes fjender fra fortiden opgiver ikke så nemt, og efterhånden som tingene udvikler sig, bliver det mere og mere tydeligt for Ai, hvad hun må gøre for sit land, og hvorfor hun kom til Jorden.

Eksterne henvisninger 
 Princess Ai på Comicwiki
Plantegning

En plantegning er en teknisk tegning for hver etage i et hus (etageplan), der viser etagens rum og dets størrelse (kvadratmeter), vægges længder, samt døre og vinduer. Plantegningen viser også vigtigt inventar såsom toilet og bad, senge, køkkenborde, og så videre. En arkitektonisk tegning af en bygning viser oftest plane, snit og facader.

Tegninger
Arkitektur
Nataša Nolevska

Nataša Nolevska (født 29. Maj 1996 i Bitola, Makedonien) er en makedonsk håndboldspiller, der spiller for Viborg HK i Danmark. Hun kom til klubben i 2017 og har kontrakt til 2018. Hun har tidligere optrådt ZRK Vardar's ungdomshold.

Referencer 

Håndboldspillere fra Nordmakedonien